CELEX: 22014A0813(01)
Language: et
Date: 2014-08-13 00:00:00
Title: Euroopa Liidu ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping

13.8.2014   
            
            
               ET
            
            
               Euroopa Liidu Teataja
            
            
               L 240/1
            
         Euroopa Liidu ja Taani Kuningriigi vaheline kohtualluvust ning kohtuotsuste tunnustamist ja täitmist tsiviil- ja kaubandusasjades käsitlev leping
   Vastavalt Euroopa Ühenduse ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva 19. oktoobri 2005. aasta lepingu (sõlmitud nõukogu otsusega 2006/325/EÜ, (1) edaspidi „leping”) artikli 3 lõikele 2 (2) teavitab Taani nõukogu 22. detsembri 2000. aasta määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) (3) muudatuste vastuvõtmisel komisjoni sellest, kas ta kavatseb rakendada niisuguste muudatuste sisu või mitte.
   Euroopa Parlamendi ja nõukogu määrus (EL) nr 542/2014, millega muudetakse määrust (EL) nr 1215/2012 seoses eeskirjadega, mida kohaldatakse ühtsele patendikohtule ja Beneluxi kohtule, (4) võeti vastu 15. mail 2014.
   Taani teatas lepingu artikli 3 lõike 2 kohaselt 2. juuni 2014. aasta kirjaga komisjonile oma otsusest rakendada määruse (EL) nr 542/2014 sisu. See tähendab, et määruse (EL) nr 542/2014 sätteid hakatakse kohaldama Euroopa Liidu ja Taani suhetes.
   Kooskõlas lepingu artikli 3 lõikega 6 luuakse kõnealuse teatega, milles teavitatakse muudatuste rakendamisest Taanis, Taani ja Euroopa Liidu vahel vastastikused kohustused. Seega käsitatakse määrust (EL) nr 542/2014 lepingu muudatuse ja lisana.
   Pidades silmas lepingu artikli 3 lõikeid 3 ja 4, saab määruse (EL) nr 542/2014 sätteid kohaldada Taanis halduskorras. Vajalikud haldusmeetmed jõustusid 18. juunil.
   
      (1)  ELT L 120, 5.5.2006, lk 22.
   
      (2)  ELT L 299, 16.11.2005, lk 62.
   
      (3)  EÜT L 12, 16.1.2001, lk 1.
   
      (4)  ELT L 163, 29.5.2014, lk 1.